شنگریلا جھیل

شنگریلا جھیل پاکستان دے صوبا گلگت بلتستان دے ضلع سکردو وچ واقع اک خوبصورت جھیل اے ۔ ایہ جھیل شنگریلا استراحا (ریزورٹ) دے اندر واقع اے ۔
شنگریلا جھیل دی اک خوبصورتی ایہ وی اے کہ ایہدے کنارے اک سہولیات نال آراستا ہوٹل ، ٹورسٹ ریزورٹ تعمیر کیتا گیا اے جیہڑا ایتھے اوݨ آلے سیاحاں لئی بہترین قیام گاہ اے ۔ شنگریلا ریزورٹ 1983 وچ بݨایا گیا سی ۔ ایہ بلتستان دا پہلا ٹورسٹ ریزورٹ سی ۔ اس جھیل دا صاف شفاف پاݨی ، خوبصورت نظارے تے فرحت بخش موسم سیاحاں لئی کِسے نعمت توں کعَھٹ نئیں ۔
دیو مالائی حُسن نال مالا مال شنگریلا جھیل دنیا پَعھر وچ اک مُنفرد مقام رکھدی اے ۔
ملک دے مُختلف علاقےآں توں گرمی دے ستائے لوک شنگریلا دے مسحور کُن نظارےآں نال لطف اندوز ہوݨ آوندے نیں ۔ ایتھے ہَر پاسے برفیلے پہاڑ، ہریالی تے ٹھنڈک اے ۔
مُلکی تے غیر مُلکی سیاح اپݨے ٹبر سݨے شنگریلا دے سبزا زاراں نوں اپݨا مسکن بݨاوندے نیں ۔

 حوالے 

گٹھ:پاکستان دیاں جھیلاں
گٹھ:جھیلاں
گٹھ:جھیلاں بلحاظ دیس
گٹھ:آبی جغرافیہ
گٹھ:پاکستان دا آبی جغرافیہ
گٹھ:پاکستان دا جغرافیا
گٹھ:بلتستان